**FORUTSETNINGER FOR FORSKER I BEDRIFT**

**BAKGRUNN FOR ORDNINGEN FORSKER I BEDRIFT**

Ordningen forsker i bedrift er en del av Brohode havbruk 2050. Et prosjekt som fokuserer på økt innovasjonskapasitet i Midt-norsk havbruksnæring og økt samarbeid mellom akademia/ kompetansemiljø og næringa. Se HER for videre informasjon om prosjektet.

**MÅLSETTING**

Ordningen har som mål å knytte forskere og bedrifter tettere sammen. Formålet med oppholdet er å løse reelle problemstillinger bedriften har, i samarbeid med bedriften selv, ved at en forskningsansvarlig går inn i bedriften i en kortere periode. Forsker skal deretter benytte et teoretisk rammeverk for å løse problemstillingen/ene, hvor resultatet vil være i form av verdifulle funn som kan enten delvis eller helhetlig implementeres i bedriften, eller brukes som bakgrunn for utarbeidelse av videre aksjon/samarbeid. Oppholdet skal styrke og gi nytte for bedriften og forskningsinstitusjonen, og bidra til økt næringsrelevans i forskningsmiljø.

**Faglærer/professor/forsker**

* Økt innsikt i næringsrelevant forskning.
* Økt andel prosjekt-, master og ph.d.-oppgaver som har biveileder fra næringslivet, inkludert økt bruk av nærings-ph.d.
* Økt relevans i utdanningene.

**Bedrift/næringa**

* Økt kompetansenivå i industrien.
* Økt formell kompetanse blant ansatte.
* Større samspill med akademia.
* Synliggjøre bedriften/næringen som en interessant arbeidsplass for studentene.
* Høyere grad av implementering av forskningsbaserte metoder og nye teknologiske løsninger i bedrifter.
* Bedre bestillingsevne av forskningsoppdrag blant industriaktører.

**Studenter og utdanning**

* Økt dialog mellom faglærere og næringa gir studenter mer næringsrelevant undervisning.
* Næringsrelevante oppgaver.
* Lettere vei inn i næringa.
* Økt kunnskap om havbruk blant studenter innenfor relevante fagområder på master- og doktorgradsnivå.

|  |  |
| --- | --- |
| **Planlegging** | Avsjekk |
| *Gjør dere kjent med FORSKER I BEDRIFT ordningen* | * Gjør dere kjent med mål og hensikt med ordning, og videre vurder om dette er gjennomførbart i deres bedrift. *(les informasjonspakka)*
 |  |
| *Kartlegg hvilke felt bedriften ønsker bistand til* | * Tydelig kartlegg hva dere som bedrift ønsker hjelp til/få ut av en forsker i bedrift ordning.
 |  |
| *Avtal oppgaver*  | * Identifiser en faglig kvalifisert person som skal ha ansvaret for forskeren under oppholdet.
* Identifiser fagmiljø/forsker *(bistand til dette kan fås gjennom prosjektgruppa i Brohode Havbruk 2050)*.
* Gjennomføre forventingssamtale/kartleggingssamtale med forsker. Oppholdets lengde og innhold bør diskuteres.
* Signer I*ntensjonsavtale for Forsker i bedrift. (dersom ønsket)*
 |  |
| *Tegn og signer avtale*  | * Sammen med forskningsinstitusjon skal bedrift tegne og signere *Samarbeidsavtale for Forsker i bedrift*. Dette inkluderer oppholdets mål, tidsramme, evt. leveranser, finansiering og rettigheter.
 |  |
| *Evaluering del 1* | * Gjennomfør evalueringssamtale sammen med prosjektgruppa for å evaluere prosessen så langt og bidra til økt læring underveis av rammene, prosessen og metodene benyttet. *(les evaluering del 1)*
 |  |
| **Gjennomføring** |  |
| *Gjennomfør kartleggingssamtaler sammen med forsker*  | * Sammen med forsker, skal bedrift ha kartleggingssamtale underveis i oppholdet.
* Påse at HMS-rutiner blir gjennomgått og at forskeren har et trygt og godt arbeidsmiljø
 |  |
| *Underveisvurdering*  | * Ha god dialog med forsker, slik at dere vet dere er på rett spor når det gjelder utfordringer bedriften ønsker bistand i.
 |  |
| **Evaluering** |   |
| *Sluttrapport* | * Forsker og bedrift (*evt. instituttleder ved behov*) fyller ut en oppsummering/aksjonsplan for videre arbeid etter endt opphold. Målet er å fange de essensielle punktene i et relativt bredt spekter for å kunne resultere i nye prosjekter/forskning/samarbeid. *(les oppsummering og aksjonsplan for videre arbeid)*
 |  |
| *Evaluering del 2* | * Gjennomfør evalueringssamtale sammen med prosjektgruppa for å evaluere nytten og læringspotensialet av oppholdet. *(les evaluering del 2)*
 |  |